బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
మార్చి 31 వరకు జియో ఉచిత సేవలు​ ..!
జియో సిమ్ వినియోగదారులకు శుభవార్త...
TNN | Updated:
Dec 1, 2016, 03:54PM IST
మార్చి 31 వరకు జియో ఉచిత సేవలు​
జియో వినియోగదారులకు శుభవార్త.. జియో అందిస్తున్న ఉచిత సేవలను మార్చి 31 వరకు పొడిగించారు. ఈ రోజు ముంబైలో నిర్వహించిన ప్రెస్ మీట్ లో రిలయన్స్ అధినేత ముఖేష్ అంబాని ఈ శుభవార్త వినిపించారు. అంతేగాక నెంబరు పోర్టబులిటీని స్వీకరించేందుకు జియో సిద్ధంగా ఉందని చెప్పారు. ఈ నెల 31 నుంచి దేశంలోని 100 నగరాల్లో వినియోగదారులు ఆర్డర్ చేసుకుంటే ఇంటి వద్దకే జియో సిమ్ ను పంపే సౌలభ్యాన్ని తీసుకొస్తున్నామన్నారు. ఇప్పటి వరకు 5 కోట్ల మంది జియో సిమ్ ను తీసుకున్నారని ముఖేష్ అంబానీ హర్షం వ్యక్తం చేశారు.
తొలుత జియో ఉచిత సేవలు డిసెంబర్ 31 వరకు మాత్రమే ప్రకటించిన విషయం తెలిసిందే. ఉచిత ఇంటెర్నెట్, కాలింగ్ సేవలు కల్పించినప్పటికీ ఇప్పటి వరకు 5 కోట్ల మంది మాత్రమే జియో వినియోగదారులుగా మారాయి. స్మార్ట్ ఫోన్ల వినియోగించే వారికే జియో సిమ్ అని ప్రకటన చేయడం..జియో సిమ్ జారీ ప్రక్రియలో అనేక నిబంధనలు విధించడం.. వీటితో పాటు ఇతర నెట్&zwnj;వర్కులు కూడా జియోకు పోటీ పడి ఆఫర్లు ప్రకటించడం వంటి కారణాల వల్ల జియో ఆశించిన స్థాయిలో తన లక్ష్యాన్ని అందుకోలేపోయిందని మార్కెట్ విశ్లేషకులు అభిప్రాయపడుతున్నారు. ఈ నేపథ్యంలో ఉచిత సేవల మరో మూడు నెలల పాటు పొడిగించడం.. ఇంటింటికి జియో సిమ్ లాంటి సరికొత్త పథకంతో ముఖేష్ అంబానీ ముందుకువెళ్తున్నారు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.